Õpetajate Leht

Jõustub seadusemuudatuste pakett, mis pikendab õppimiskohustust kuni 18. eluaastani ja võimaldab ellu rakendada kutseharidusreformi
2025-09-01 00:00 - 23:59 (Europe/Tallinn)
1.septembrist jõustub seadusemuudatuste pakett, mis pikendab õppimiskohustust kuni 18. eluaastani ja võimaldab ellu rakendada kutseharidusreformi.
Muudatused puudutavad peamiselt haridusseadust, põhikooli- ja gümnaasiumiseadust ning kutseõppeasutuse seadust. Õppimiskohustus kuni 18-aastaseks saamiseni tekib esimesena noortel, kes 2025. aastal alustavad 9. klassis.
Reformi eesmärk on vähendada põhihariduse järel õpinguid mittejätkavate noorte osakaalu alla 5% ning tagada, et kõigil noortel oleks võimalik omandada kas keskharidus või kutseoskused. Selle tulemusel siseneb Eestis järgnevatel aastatel tööturule igal aastal ligi tuhat kvalifitseeritud noort rohkem.
Et koolilõpetamine ja uuele haridustasemele astumine oleks loogilises järgnevuses, toimuvad põhikooli lõpueksamid varasemast varem – nii saab neid arvestada ka uude kooli sisseastumisel. 2025. aastal algavad põhikooli lõpueksamid 21. aprillil ning tulemused selguvad 16. maiks.

Jõustub uus alusharidusseadus
2025-09-01 00:00 - 23:59
Jõustuvad seadused
1.septembrist jõustub uus alusharidusseadus, mis loob tervikliku alushariduse süsteemi ja tagab kõigile lastele kvaliteetse alushariduse lastehoius ja lasteaias. Lapsehoiuteenus integreeritakse alusharidussüsteemi osaks, kuid jääb sotsiaalteenusena kehtima suurte hooldus- ja abivajadustega lastele.
Kohalikud omavalitsused peavad tagama 1,5–3-aastastele lastele koha lastehoius ja 3–7-aastastele lasteaias, arvestades vanemate soovitud asukohta. Taotluse menetlemiseks on aega kaks kuud ning varakult esitatud taotluse korral tuleb kohta pakkuda vähemalt kaks kuud enne soovitud kasutamisaega. Lastehoidudel lubatakse tegutseda ka elamutes ja elamumaal, mis muudab kohtade loomise paindlikumaks. Vanematel tekib õigus tulumaksutagastusele ka lastehoius käiva lapse eest. Õpetajat abistavad töötajad nimetatakse ümber abiõpetajateks, kelle kvalifikatsiooniks seatakse vähemalt keskharidus ja 4. taseme lapsehoidja kutse või pedagoogilised pädevused. Lasteaiadirektor peab omama magistrikraadi. Lapse toetamise liigid (üldine tugi, tõhustatud tugi, eritugi) ühtlustatakse üldhariduskooli omadega. Lapsel on õigus saada vajalikku abi kohe pärast selle vajaduse tuvastamist. Õpetajaks õppijatele võimaldatakse sõlmida kuni kolmeks aastaks tähtajaline tööleping, et toetada õpetajate järelkasvu. Alushariduse riiklik õppekava nüüdisajastatakse ning lastehoidude ja lasteaedade õppekavad tuleb viia vastavusse hiljemalt 31. augustiks 2026.

Läänemere päev
2025-08-29 00:00 - 23:59
Neljapäeval, 29. augustil peetakse traditsiooniliseks saanud Läänemere päeva enamikus Läänemere äärde jäävates riikides. Eestis toimub erinevaid ettevõtmisi Tallinnas, Tartus ja mujal.
Soome Instituut korraldab ekskursioone ligi 700-aastase koge konserveerimisele Lennusadama ees vrakihallis. Tasuta ekskursioonid laevavrakile algavad kell 13, 14.30 ja 16.00. Samas on koge konserveerimisest avatud pop-up näitus. Laeva konserveerimise eest vastutab peamiselt neljaliikmeline töörühm, mille kaks asjatundjat, Eero Ehanti ja Heikki Häyhä, tegelevad vrakiga lisaks oma põhitööle Soomes. Veel kuuluvad töörühma Priit Lätti, Lisette Reinvars ja Meeli-Heli Lepna Eesti Meremuuseumist. Koge leiti 2022. aastal Lootsi tänava ehitustööde käigus. Puidu analüüs osutas, et laeva ehituseks kasutatud iidsed tammepuud on kasvanud praeguse Leedu aladel Klaipeda kandis ja langetatud 14. sajandi lõpus. Vrakist on leitud väga erinevaid vanu esemeid, nagu meremeeste kingi, Euroopa vanima säilinud kompassi, söögiriistu ja ka mitu keskaegse roti kuivanud laipa!
Läänemere päeva tähistamiseks korraldab Maailmakoristus koristustalgud Pikakari rannas Paljassaares. Lisaks saab tutvuda mereäärse piirkonnaga, mis on olnud ligi sajandi avalikkuse eest peidus – üle 40 hektari suuruse Paljassaare sadama- ja tööstusalaga, mis saab Hundipea linnaosaks. Tallinna Sadam korraldab kaks ekskursiooni, „Tallinna Sadama arendused ja tulevikutehnoloogiad Läänemerel“ ja „Kuidas käib töö Põhja-Euroopa ühes suurimas sadamas Vanasadamas“. Läänemere päeva hommikul toimub Lennusadamas Läänemere päeva elamushommik lasteaialaste gruppidele, aga õhtul koos Biotoopia ja Tasaarengu Eestiga vestlusõhtu „Elukatsed looduses: Läänemere vaade“. Eesti Rahva Muuseumis räägib ökoloog ja hülgeuurija Mart Jüssi näitusel „Rannarootslased. Estlandssvenskar” hülgest kui mütoloogilisest ja Läänemere tervise hindamise seisukohast olulisest olendist.
Kell 18 korraldatakse sümboolse ühis-sulpsatuse Läänemerre. Tallink Silja Line laevadel toimuvad nädala jooksul auhinnaviktoriinid, mis keskenduvad Läänemere kaitsele, ajaloole ning laevandusele. Mitmed üritused on väljas Läänemere päeva kodulehel, ent sündmusi korraldatakse ka erinevate organisatsioonide sees ja oma programm on Läänemere riikide saatkondadel. Kõigil Läänemere tähtsuse tähistajatel palutakse sotsiaalmeedias lisada meeldetuletuseks teemaviide #läänemerepäev, #balticseaday või #itämeripäivä.
Läänemere päev on John Nurmineni Sihtasutuse (John Nurmisen Säätiö) poolt algatatud iga-aastane pidupäev mere auks, mis aitab süvendada teadlikkust Läänemere mitmekesisusest, kultuurist ja ajaloost ning innustab inimesi tundma rõõmu kodumerest ja panustama omalt poolt selle heaks konkreetsete tegudega. Läänemere päeva tähistatakse igal aastal augusti viimasel neljapäeval. Eestis koordineerivad Läänemere päeva korraldamist Soome Instituut ja Soome Suursaatkond.

Riigikoolide suvepäevad
2025-08-26 00:00 - 2025-08-27 23:59
Riigikoolide suvepäevad 26. ja 27. augustil.

Veebiseminar "Kuidas viia läbi põnevaid meediaõpetuse tunde?"
2025-08-25 16:00 - 17:00
Soovime, et meediaõpetuse tundide planeerimine oleks algaval õppeaastal stressivaba ning õpetajatel põnevad ülesanded varnast võtta. Just seetõttu korraldame 25. augustil kell 16–17 tasuta veebiseminari “Kuidas viia läbi põnevaid meediaõpetuse tunde?” , kus jagame 7.–12. klassi õpetajatele värskeid meediaõpetuse materjale, mida saab ilma pikema ettevalmistuseta kasutusele võtta.
Kohtumisel:

Anname ülevaate erineva raskusastmega meediaõpetuse ülesannetest, mida saab integreerida pea kõikidesse õppeainetesse.

Räägime digimentorlusest, kus õpilased astuvad mentori rolli, arendades samal ajal nii enda kui teiste meedia- ja digipädevusi.

Jagame ideid, kuidas muuta meediaharidus kaasahaaravaks ja eluliseks.

Seminari aeg ja koht: 25. august kell 16–17, Zoom.
Sihtgrupp: 7.–12. klassi õpetajad
Koolitajad: Tartu Ülikooli ühiskonnateaduste instituudi meediauuringute kaasprofessor Maria Murumaa-Mengel ja meediapädevuse projektijuht Inger Klesment.
Registreerimislink: https://forms.gle/cus35NXwwZe99ZTt7
Veebiseminar toimub Tartu Ülikooli ühiskonnateaduste instituudi ja Telia ühise projekti “Digimentorid” raames. Uuri lähemalt meedia.ut.ee

STL-i õpetajate infopäev
2025-08-25 13:00 - 15:00
STL-i õpetajate infopäev
Toimumise aeg: 25. august kell 13–15
Toimumise koht: Sõltumatu Tantsu Lava, Telliskivi 60a/9 (sissepääs maja taga)
Sõltumatu Tantsu Lava õpetajate infopäeval tutvustab teatrijuht Triinu Aron Sõltumatu Tantsu Lava tegevust, 2025/2026. programmi ning võimalusi kaasaegse tantsukunsti kogemiseks koos õpilastega.
Marit Kannelmäe-Geerts Peaasi.ee-st koostöös Kärt Tõnissoniga Zuga Ühendatud Tantsijatest viivad läbi töötoa “Tasakaal on peaasi: pühendunult nii töö kui puhkusel”, milles õpetajad saavad osaleda tasuta . Töötoas kutsutakse koos arutlema ja liikuma mõeldes enda heaolule algava õppeaasta valguses. Töötuba kestab umbes 1,5 tundi. Lisaks pakutakse tasuta pileteid etendustega tutvumiseks.

lmapilk tööriistakasti koolitus
2025-08-25 10:00 - 14:00
lmapilk tööriistakasti koolitus
25.08.2025 kella 10–14 Vivita / Lahenduste Laboratoorium (Telliskivi 60a/5, Tallinn).
Ilmapilk on tööriistakast, mis toetab 7.–9. klassi õpilaste loovtööde tegemist, keskendudes kuuesammulisele disainmõtlemise protsessile. See arendab kujutlusvõimet, loovust, vastutust, probleemilahendamise oskust ja meeskonnatööd, aidates õpilastel leida tähenduslikke teemasid ning pakkudes loovtööde juhendajatele samm-sammulist juhendamisplaani.
Registreerimine ja lisainfo https://fienta.com/et/ilmapilk-koolitus-082025
Kontakt Eleny Kasemets, leiutamislabor@vivita.ee, tel 5660 1318.

Jõgevamaa klassijuhatajate inspiratsioonipäev
2025-08-25 09:30 - 16:30
Jõgevamaa klassijuhatajate inspiratsioonipäev
25. augustil kl 9.30-16.30 Oskar Lutsu Palamuse Põhikoolis
Head praegused ja tulevased klassijuhatajad!
Ootame teid Jõgevamaale – klassijuhatajate esimesele inspiratsioonipäevale.
Uurime lähemalt, mis roll klassijuhatajal täita on, kui palju on selles töös võlu ja valu. Eraldi võtame fookusse arenguvestlused, mis on väga mahukas osa klassijuhatajatööst. Toimuvad ka töötoad, kus saab vahetada kogemusi ning saada uusi mõtteid arenguvestluse läbiviimiseks nii, et vestlus oleks õpilast toetav, keskenduks üldpädevuste arengule, toetaks ettevõtliku noore arendamist ja pakuks heaolutunnet kõigile osapooltele.
Päeva inspiratsioonihetked:
Klassijuhataja rolli ilu, võlu ja valu mõtestab Viivika Keskküla.
Muutustest käitumise ja hoolsuse hindamisel räägib haridus- ja teadusminister Kristina Kallas. Klassijuhatajate võimalusi noorte ettevõtlikkuse toetamiseks tutvustab Evelyn Sepp (JAEK).
Võimalus osaleda kahes töötoas, registreerumine kohapeal
Mänguasjade kasutamise võlu arenguvestlusel – töötuba 1
„Töötoas saab katsetada, kuidas väikeseid mänguasju arenguvestlustel kasutada ning millised on mõjusad küsimused.“ Viivika Keskküla, Tartu Tamme Kooli 5. klassi klassijuhataja

Coaching´u võtted arenguvestlusel – töötuba 2

„Töötoas saab tutvuda erinevate coaching´u võtetega, mida integreerida oma arenguvestlustesse, lihtsamaks ja tõhusamaks vestluse läbiviimiseks.“
Lisabet Roos, Kindluse Kooli (aasta kool 2025) 2.g mentor

VEPA-elemendid arenguvestluses – miks ja kuidas? – töötuba 3

„Uurime, kuidas teha arenguvestlusest vepalik vestlus ehk millised võimalused on VEPA-elementide kasutamiseks, et õpilane ennast tõhusalt analüüsiks.“
Egle Plato, Oskar Lutsu Palamuse Põhikooli 4. klassi klassijuhataja

Lauamäng arenguvestluseks – töötuba 4

„Võimalus tutvuda Tallinna Õpetajate Maja meeskonna loodud lauamänguga, mille eesmärk on lõbusal, kuid struktureeritud viisil aidata õpilasel vaadata tagasi eelmisele õppeperioodile, analüüsida koostööd ja planeerida järgmist perioodi, pidades silmas ka oma heaolu ja tervist.“ Tallinna Õpetajate Maja

Klassijuhatajaid ootab ühine lõunasöök, lisaks kohvipausid.
Anna oma osalemisest teada https://forms.office.com/e/DbXtHa2tMt
Osalemistasu 10 eurot, tasumine arve alusel.
Registreerumise tähtaeg 15.08.2025.
Küsimuste korral aitab Egle, egle.plato@palamuse.edu.ee.

XXVI konverents „Lugemisoskuse jõud LAK-õppes“
2025-08-22 10:00 - 18:00
XXVI konverents „Lugemisoskuse jõud LAK-õppes“ 22. augustil kella 10.15–17.30 Narva kolledžis
Alates 1999. aastast toimub iga aasta augustis enne kooliaasta algust Narva kolledžis õpetajate suurim aastakonverents, et koguda ja jagada algavaks kooliaastaks teadmisi ning inspiratsiooni.
Tänavune konverents kutsub õpetajaid, haridustöötajaid ja valdkonna huvilisi uurima lugemisoskuse keskset rolli aine- ja keeleõppe lõimimisel. LAK-õpe (CLIL) nõuab õppijatelt aktiivset töötlemist, mõtestamist ja arusaamist – see kõik eeldab tugevat lugemisoskust. Kas tekst on õppijale takistus või sild uue teadmise juurde? Kuidas muuta keerulised ainetekstid arusaadavaks ja põnevaks nii algajale keeleõppijale kui emakeelsetele õppuritele?
Konverents pakub süvitsi minevaid arutelusid ja praktilisi töötubasid eri haridustasandite õpetajatele: alusharidusest gümnaasiumini. Erilist tähelepanu väärib ingliskeelne töösektsioon, mis tutvustab CLIL-õppe Euroopa koostööprojekte ja praktikaid rahvusvahelise pilguga. See on suurepärane võimalus nii Eesti õpetajatele kui ka rahvusvahelistele osalejatele kogemusi vahetada ja inspiratsiooni ammutada.
Olgu sinu huviks keelekümblus, tekstide kohandamine või lihtsalt hea lugemisoskus – lugemine on võtmeoskus, mis avab uksi kogu haridustee jooksul.
Kohtumiseni Narvas, kus tekstid ärkavad ellu ja õpetamine saab uue mõõtme! Registreerimine on lõppenud seoses kohtade täitumisega.
Konverentsil osalejatele on organiseeritud tasuta bussid, kuid vajalik on eelnev registreerumine.

Eesti Inglise Keele Õpetajate Seltsi suvekool „Inglise keele õpetamine tehisaru ajastul“
2025-08-22 00:00 - 2025-08-23 23:59
Eesti Inglise Keele Õpetajate Seltsi suvekool „Inglise keele õpetamine tehisaru ajastul“ toimub 22. ja 23. augustil 2025 Pärnu Koidula Gümnaasiumis.
Registreerumine EATE kodulehel https://eate.ee/ oleva lingi kaudu alates 1. aprillist.
Esinemissoovist teatada erika.puusemp@gmail.com.

TI-Hüppe õpetajate ja koolide tugiprogrammi gümnaasiumiõpetajatele suunatud veebikoolitus
2025-08-21 00:00 - 2025-08-22 23:59
21. ja 22. augustil alustab TI-Hüppe õpetajate ja koolide tugiprogramm esimese gümnaasiumiõpetajatele suunatud veebikoolitusega. Kursust on võimalik järele vaadata mõlemal päeval alates 16 TI-Hüppe YouTube kanalil.
Koolide tugiprogramm – TI-Hüpe

Tasuta koolitused õpetajatele, kes on seotud eestikeelsele õppele üleminekuga
2025-08-21 00:00 - 2025-08-22 23:59
„Ületuleku ekspress“ – abikäsi õpetajatele enne õppeaasta algust
21. ja 22. augustil korraldab Tallinna Õpetajate Maja metoodika- ja kompetentsikeskus MEKK intensiivsed tasuta koolitused õpetajatele, kes on seotud eestikeelsele õppele üleminekuga. Programm on mõeldud Tallinna koolide ja lasteaedade õpetajatele, pakkudes tuge 1. ja 2. klassi klassiõpetajatele, aga ka ajaloo- ja matemaatikaõpetajatele 4. ja 5. klassis ning lasteaiaõpetajatele ja HEV-õpilaste toetajatele.
Tallinna haridusameti juht Kaarel Rundu on rõhutanud, et „2025/2026. õppeaastal liituvad eestikeelse õppega ka teised ja viiendad klassid, mis nõuab veelgi suuremat ettevalmistust ja süsteemset juhtimist. Suurt rõhku paneme õpetajate metoodilisele ja keelelisele ettevalmistusele.“
Koolituste sihtgrupid ja teemad on:
1.–2. klassi klassiõpetajad – metoodiline tugi eesti keeles õpetamiseks.
4.–5. klasside ajaloo- ja matemaatikaõpetajad – lõimitud aine ja keeleõppe metoodikad.
Lasteaiaõpetajad – keeleline ja metoodiline tugi alushariduses.
HEV-õpilaste õpetajad – hariduslike erivajadustega õpilaste kaasamine ja toetamine eestikeelses õppes.
MEKKi juht Natalja Mjalitsina rõhutab koolituste praktilise sisu olulisust: „Lõimitud aine- ja keeleõpe ning keelekümbluse põhimõtted on need alustalad, mis aitavad teises keeles õppimist toetada praktilisel viisil. Õpetajad vajavad metoodilist tuge ja just seda neil koolitustel pakume.”
Haridus- ja Teadusministeeriumi aluseks oleva plaani kohaselt kestab üleminek eestikeelsele õppele 2024–2030. Selle aasta sügisel laieneb üleminek 2. ja 5. klassidele, mis tõstab õpetajate ettevalmistuse prioriteedi uuesti esiplaanile.

Aeg ja koht: 21.–22. august 2025, Tallinna Õpetajate Maja
Osalemine tasuta kõigile Tallinna koolide ja lasteaedade õpetajatele, registreerumine kuni kohtade täitumiseni
Registreerimine läbi MEKK koolituste veebilehe https://opetajatemaja.ee/koolitused/opetajate-koolitused/

Animafilmide festival Animist Tallinn
2025-08-19 00:00 - 2025-08-23 23:59
Animafilmifestivalil Animist Tallinn esilinastuvad Kaspar Jancise uus lühifilm ”Koer” ja Cannes filmifestivalilt auhinna toonud Natalia Mirzoyani ”Lumi saadab meid”
19.–23. augustini toimub Tallinnas rahvusvaheline animafilmide festival Animist Tallinn, kus toimub kahe filmistuudios Rebel Frame toodetud filmi avalik Eesti esilinastus. Tuntud animarežissööri Kaspar Jancise värskeim lühifilm ”Koer” on absurdne ja koomiline lugu iidse Hiina erootilise loo ainetel.
Animisti avatseremoonial 19. augustil näidatakse veel Mari Kivi värsket filmi ”Ajasööja” (tootja Nukufilm), mis samuti on filmi Eesti esilinastus, ning Natalia Mirzoyani „Lumi saadab meid“.
Kõik filmiprogrammid linastuvad kinos Artis, filmid on originaalkeeltes ja ingliskeelsete subtiitritega.

Soome-ugri rahvusvaheline konverents
2025-08-18 00:00 - 2025-08-23 23:59
18.–23. august 2025 Soome-ugri rahvusvaheline konverents (Tartu Ülikool)

Mitmekesised õpirajad andekuse toetamisel
2025-08-15 11:00 - 16:00
Talendikeskuse seminar „Mitmekesised õpirajad andekuse toetamisel“ Viljandi Jokobsoni koolis (Riia 91) kl 11-16. Seminari ettekanded ja arutelud käsitlevad MFÕ ja formaalõppe lõimimise erinevaid kogemusi ja arvestamise praktikaid, koolikorralduslikke aspekte, õpetaja rolli, õppija autonoomiat ja ennastjuhtivust jms. Seminar on tasuta, lõuna omal kulul. Olsalejatele koolitustõend. Seminaril osalemiseks palume 5. augustiks registreeruda lingil https://forms.gle/ZdgVvoShdKWjvYhD8

Rahvusvaheline teatrifestival Narvas
2025-08-15 08:00 - 2025-08-19 17:00
Rahvusvaheline teatrifestival Narvas 15.–19.8
Hommikuti toimuvad temaatilised vestlused, mis aitavad paremini mõista keskkonda ja kultuuri, kust pärinevad festivali artistid. Vestlusi juhivad moderaatorid Rein Lang või Toomas Kiho. Aruteludes osalevad artistid ja eksperdid fookuspiirkondadest, samuti diplomaadid ja arvamusliidrid.
Teemad ja kuupäevad:
16.08 – “Ukraina”. Vestlevad Volodõmõr Petriv (Rivne teatri juht) ja Vita Šinkarenko (Rivne Veteranide Maja asutaja), modereerib Rein Lang.
17.08 – “Araabia”. Vestlevad Peeter Raudsik, Hala Omran ja Sulayman Al Bassam, modereerib Rein Lang.
18.08 – “Kaukaasia”. Vestlevad Kamran Shahmardan, Artur Ghukasyan ja Saba Aslamazishvili,
modereerib Toomas Kiho.
19.08 – “Vabadus Narvas”. Vestlevad Madli Pesti, Lavly Perling ja Kristina Kallas, modereerib Toomas Kiho.
Vestlused toimuvad vene või inglise keeles, sünkroontõlkega.
Aruteluhommik – Vabaduse festival

Haridustreff 2025
2025-08-14 00:00 - 23:59
Haridustreff 2025 peaesineja on haridusuuendaja Gunter Pauli
Teadmiste, oskuste ja kogemuste festival Haridustreff toimub 2025. aasta 14. augustil. Neljandat korda Paide Vallimäel peetava haridustöötajate aastasündmuse teema on “Õppimine. Kogemine. Tulemuslikkus.” ning peaesineja on Gunter Pauli. Esindatud on haridusteekonna tervikvaade: lasteaed, üldhariduskool ja kutseõpe. Jätkub ka stipendiumite traditsioon.
Neljanda Haridustrefi peaesineja ja ühe praktilise töötoa läbiviija on Belgia päritolu haridusuuendaja ja õppejõud Gunter Pauli. Ta töötas välja õpetamise viisi, mis paneb kokku lugude jutustamise, teaduslikud teadmised ja kogemusliku õppe. Pauli on globaalse haardega visionäär, ettevõtja ja innovaator, sinise majanduse (inglise keeles blue economy) mudeli looja. Ta on avaldanud üle 20 raamatu ning osaleb aktiivselt õppejõuna ülikoolide juures üle maailma.
Kristi Jõeorg, sündmuse üks korraldajaid räägib, et aasta aastalt on püütud pakutavat atraktiivsemaks muuta ja sedapuhku on peaesineja üleilmselt tuntud. „Haridustreffi on aidanud sisukamaks muuta ka õpetajatelt kolmel aasta saadud tagasiside ja tuleval aastal on kavas korraldada pealavast eraldi töötoad ja arutelud. „Eri teemad jõuavad osalejateni pealavalt ja läbi praktiliste töötubade telkides, see aitab infot kuulajatele täpsemini suunata ja toetab meid ka ilmataadi vimkade korral. Kuigi, möödunud korral ei raputanud õpetajaid isegi vihm, sest haridus on tähtis iga ilmaga,“ räägib Kristi Jõeorg.
Stipendiumite traditsioon jätkub, need antakse julgele koolile ja uuendusmeelsele õpetajale. Julge kool või lasteaed on õppeasutus, kes julgeb ise otsustada ja otsused ellu viia. Uuendusmeelne on õpetaja, kes panustab oma õppeaine arendusse ja on viimase kolme aasta jooksul võtnud kasutusele uusi õpetamisviise. Haridustreffi peatoetaja on LHV Pank ja sündmuse korraldab Meaningful Talks.

Harjumaa hariduse infopäev
2025-08-12 00:00 - 23:59
Harjumaa hariduse infopäev 12. august 2025 Püünsi Kool
9.00 – 9.30 ringkäik Püünsi Koolis ja lasteaias
9.30 – 10.00 kogunemine ja tervituskohv
10.00 – 10.10 Kooli tervitus võimlas
10.10 – 10.15 HOL esimehe Andrus Umboja tervitus
10.15 – 10.20 Viimsi vallavanema Illar Lemetti tervitus
10.20 – 10.40 Lasteasutuste toitlustamise peamised muudatused ja ajakava Brigitta Õunmaa Sotsiaalministeeriumi tervisekäitumise poliitika juht
10.40 – 11.20 Üleminek eestikeelsele haridusele. Kuidas koolides/ lasteaedades kohe oskusainetega toime tulla, kui keeleteadmised puuduvad Kairi Kaldoja HTM-i keelepoliitika asekantsler ning Helna Karu ja Natalia Kond HTM-ist
11.20 – 12.00 Õppeasutuste kriisivalmiduse loomine ja kriisijuhendi koostamine Armani Pogosjan HTM-i õigus- ja personalipoliitika osakonna õigusnõunik
12.00 – 12.15 liikumispaus
12.15 – 12.35 Viimsi hariduselust Katrin Markii Viimsi abivallavanem
12.35 – 12.50 Uued haridusjuhid ja KOV haridusinimesed Harjumaal Maria Mägar HOL haridusnõunik
Aulas
13.00 – 14.00 Õppimiskohustuse ea tõusust Külli Solo HTM-i õppimiskohustuse reformi projektijuht
Võimlas
13.00 – 14.00 Starter uude õppeaastasse: võtmekohad ja väljakutsed uue alusharidusseaduse ning lapsest lähtuva õpikultuuri rakendamisel. Marju Saar (Väike Päike lasteklubi juhatuse liige, Eesti Lastehoidude Liit, Eesti Eralasteaedade Liit) ja Ilona Sillak, VUNK Koolitused koolitaja ja superviisor.
14.00 Lõunasöök
Järgmine infopäev 14. aprill 2026 Tabasalu Koolis!

Rahvusvaheline noortepäev
2025-08-12 00:00 - 23:59
12.august – rahvusvaheline noortepäev.

Eesti Klassiõpetajate Liidu suveseminar
2025-08-11 00:00 - 2025-08-12 23:59
11.–12. august – Eesti Klassiõpetajate Liidu suveseminar Rakveres.

Arvamusfestival
2025-08-08 00:00 - 2025-08-09 23:59
Arvamusfestival 8. ja 9. augustil Paides.

Täiendav vastuvõtt Tallinna Ülikoolis
2025-07-31 00:00 - 2025-08-04 23:59
Tallinna Ülikoolis on 31. juulist kuni 4. augustini avatud täiendav vastuvõtt
Tallinna Ülikool avas täiendava vastuvõtu mitmele ingliskeelsele õppekavale nii bakalaureuse- kui ka magistriõppes. Lisaks on avatud vastuvõtt organisatsioonikäitumise tasulisele osakoormusega õppekavale ja doktoriõppes sotsiaaltöö ning sotsioloogia õppekavale. Avaldusi saab esitada 31. juulist kuni 4. augustini kella 12ni.
Vastuvõtueksamid toimuvad 5.-8. augustini ja nimekirjad avalikustatakse jooksvalt pärast vastuvõtueksami tulemuste selgumist. Kandideerimine toimub tudengite sisseastumise infosüsteemis SAIS.
Bakalaureuseõppes toimub täiendav vastuvõtt järgmistele ingliskeelsetele õppekavadele:

audiovisuaalne meedia,
interdistsiplinaarsed sotsiaalteadused – Artes Liberales,
poliitika ja valitsemine,
ristmeedia.

Magistriõppes toimub täiendav vastuvõtt järgmistele ingliskeelsetele õppekavadele:

digitaalsed õpimängud,
inimese ja arvuti interaktsioon,
rahvusvahelised suhted,
sotsiaalne ettevõtlus.

Lisaks toimub vastuvõtt ka eestikeelsele organisatsioonikäitumise tasulisele osakoormusega õppekavale.
Doktoriõppes on täiendav vastuvõtt järgmistele õppekavadele:

sotsiaaltöö (doktorant-üliõpilane koht),
sotsioloogia (doktorant-üliõpilane koht).

Lisainfo https://www.tlu.ee/taiendav-vastuvott-2025

Kalev Vapperi erituur näitusel “Tallinn täispurjes. Linna muutnud olümpiaehitus”
2025-07-24 18:00 - 19:00
Neljapäeval, 24. juulil kell 18 viib näitusel “Tallinn täispurjes. Linna muutnud olümpiaehitus” läbi erituuri teenekas spordireporter ja purjetaja Kalev Vapper.
Tähelepanelikud kuulajad on näituse tele- ja raadioreklaamis Kalev Vapperi hääle ehk juba ära tundnud. Juuli eelviimasel neljapäeval on näitusel teejuht 1980. aasta purjeregatti Eesti Televisiooni spordikommentaatorina kajastanud Kalev Vapper, kes jagab tuuril oma lugusid olümpiaettevalmistuste ajast ja tutvustab näitusel oma lemmikobjekte. Olümpiaregatt toimus Tallinnas 22. juulist 30. juulini 1980 – tänavu saab sellest 45 aastat.
Osalemine muuseumipileti või Muuseumikaardiga. Muuseum on neljapäeviti avatud 20ni, tuuri lõppedes on võimalik näitusega tutvumist rahulikult jätkata.
Eesti Arhitektuurimuuseumi näitus „TALLINN TÄISPURJES. Linna muutev olümpiaehitus“ räägib Tallinna moodsaks ja rohkem merele avatuks muutumise loo ning on avatud 28. septembrini 2025.

Tuur näitusel "Tallinn täispurjes. Linna muutnud olümpiaehitus"
2025-07-17 18:00 - 19:00
Neljapäeval, 17. juulil kell 18 teevad näitusel “Tallinn täispurjes. Linna muutnud olümpiaehitus” tuuri Stuudio TÄNA arhitektid ja näituse kujundajad Kertu Johanna Jõeste ja Ra Martin Puhkan.
Eesti Arhitektuurimuuseumi näitus „TALLINN TÄISPURJES. Linna muutev olümpiaehitus“ räägib Tallinna moodsaks ja rohkem merele avatuks muutumise loo ning on avatud 28. septembrini 2025. Olümpiaregatt toimus Tallinnas 22. juulist 30. juulini 1980 – tänavu saab sellest 45 aastat.

Eesti Lasteaednike Liidu 34. suveseminar
2025-07-08 00:00 - 2025-07-10 23:59
8.–10. juuli Eesti Lasteaednike Liit (ELAL) 34. suveseminar Paides.

Konverents „Eesti keel ja kultuur maailmas VII“
2025-06-30 00:00 - 2025-07-01 23:59
30.juuni – 1. juuli – konverents „Eesti keel ja kultuur maailmas VII“.

J. V. Veski päev. „500 aastat eesti kirjakeelt“
2025-06-27 00:00 - 23:59
27. juuni 2025 J. V. Veski päev. „500 aastat eesti kirjakeelt“

XIII ülemaailmsed Eesti päevad
2025-06-26 00:00 - 2025-07-02 23:59
26.juuni – 2. juuli – XIII ülemaailmsed Eesti päevad ESTO 2025 „Üheskoos“ Stockholmis, Narvas ja Tallinnas.

Suveõppus
2025-06-25 00:00 - 2025-06-27 23:59
25.–27. juuni – Toosikannu puhkekeskuses suveõppus koos Kaitseressursside Ametiga. Oodatud on majandusõpetajad koos oma kooli riigikaitseõpetajaga.

Koolivaheaeg
2025-06-10 00:00 - 2025-08-31 23:59
Koolivaheaeg 10. juunist 31. augustini
